CELEX: 32021D1311
Language: ro
Date: 2021-07-30 00:00:00
Title: Decizia de punere în aplicare (UE) 2021/1311 a Comisiei din 30 iulie 2021 privind recunoașterea Hrvatski Registar Brodova (Registrul Naval Croat) ca societate de clasificare pentru navele de navigație interioară în conformitate cu Directiva (UE) 2016/1629 a Parlamentului European și a Consiliului

9.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 284/17
               
            
         DECIZIA DE PUNERE ÎN APLICARE (UE) 2021/1311 A COMISIEI
         din 30 iulie 2021
         privind recunoașterea Hrvatski Registar Brodova (Registrul Naval Croat) ca societate de clasificare pentru navele de navigație interioară în conformitate cu Directiva (UE) 2016/1629 a Parlamentului European și a Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (1), în special articolul 21 alineatul (1),
         după consultarea comitetului instituit în temeiul articolului 7 din Directiva 91/672/CEE a Consiliului din 16 decembrie 1991 privind recunoașterea reciprocă a brevetelor naționale ale conducătorilor de navă pentru transportul de mărfuri și călători pe căile navigabile interioare (2),
         întrucât:
         
                     (1)
                  
                  
                     Croația a prezentat Comisiei o cerere de recunoaștere a Hrvatski Registar Brodova (denumit în continuare „HRB”) ca societate de clasificare în conformitate cu Directiva (UE) 2016/1629.
                  
               
                     (2)
                  
                  
                     Croația a transmis, de asemenea, informațiile și documentația necesare pentru a-i permite Comisiei să verifice dacă sunt îndeplinite criteriile de recunoaștere.
                  
               
                     (3)
                  
                  
                     Întrucât Comisia Centrală pentru Navigația pe Rin (CCNR) a acumulat o expertiză semnificativă în ceea ce privește elaborarea și actualizarea cerințelor tehnice pentru navele de navigație interioară și pentru a promova dezvoltarea unor cerințe uniforme în acest domeniu, Comisia a solicitat secretariatului CCNR să prezinte un raport menit să faciliteze analiza tehnică a datelor referitoare la HRB.
                  
               
                     (4)
                  
                  
                     După evaluarea informațiilor și a documentației care însoțesc cererea de recunoaștere, luând în considerare și raportul elaborat de secretariatul CCNR, Comisia a ajuns la concluzia că HRB îndeplinește criteriile stabilite în anexa VI la Directiva (UE) 2016/1629,
                  
               ADOPTĂ PREZENTA DECIZIE:
         
            Articolul 1
            
               Hrvatski Registar Brodova este recunoscut ca societate de clasificare pentru navele de navigație interioară în conformitate cu Directiva (UE) 2016/1629.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 30 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 252, 16.9.2016, p. 118.
         
            (2)  JO L 373, 31.12.1991, p. 29.